
Témavezető:
	Barátné Prof. Dr. Hajdu Ágnes

Charles Ammi Cutter élete és munkássága

A dolgozatunkban Charles Ammi Cutter életét, munkásságát és működésének a tudományágra való hatásait tártuk fel és vizsgáltuk meg. Célunk az volt, hogy a könyvtártudós tevékenységének jelentőségét bebizonyítsuk és kiemeljük, mivel fontosságának mértéke nem minden diskurzusban eléggé kihangsúlyozott. Először egy életrajzi áttekintés után, egy általánosabb értelemben vett korrajzot mutattunk be a 19. század tudományos életéről, melyet egy részletesebb, Cutter-re közvetlenül hatást gyakorló tudományos irányzatokat, filozófiai elméleteket felvázoló rész követ. Fontosnak éreztük az életmunkájának kontextusba helyezését, hogy így kapjunk egy ívet a 19. századtól a szerző későbbi és jelenlegi jelentőségéig. Ezt követően a főbb elveit, munkáit és végül a tudományra gyakorolt hatását tárgyaltuk. Mindezek alapján megállapítható, hogy Cutter nem csak a maga korában tudott benyomást tenni, hanem munkájának és eredményeinek továbbélését ma is érzékelhetjük más rendszerekben és a könyvtári életben.



